# data[].attributes.body
Nemendur köstuðu tening og leituðu að réttri stöð, leistu þrautir á stöðinni og fræddu kennara áður en þeir fengu að kasta aftur.

# data[].attributes.body
Pizzagerð í Hellisgerði. Í okkar vettvangsnámi í grunnnáminu fórum við með hóp nemenda í vettvangsferð og gerði hver nemandi eigin pizzu

# data[].attributes.body
Hér er að finna umfjöllun um þá fjóra kennismiði sem við ákváðum að byggja verkefnavinnuna okkar á.

# data[].attributes.body
Þemaverkefnið nær heilt yfir til allra grunnþátta menntunar og er það skipulagt þannig að verkefnin uppfylli skilyrði námskráarinnar.
Fyrst og fremst er lögð áhersla á læsi en hún fléttast inn í öll verkefnin hvort sem verið sé að þjálfa læsi á bókum eða umhverfinu. Komið er inn á heilbrigði og velferð en unnið er markvisst af því að kenna og virkja nemendur í heilbrigðum lífstíl og stuðla að andlegri, líkamlegri og félagslegri heilsu. Farið er yfir það hvernig sé hægt að lifa heilsusamlegu lífi og hverju það skilar til andlegrar og líkamlegrar líðan.
Nemendur eru hvattir til að huga vel að umhverfinu og hugað er vel að pappírseyðslu með því að nýta afgangs pappír sem hefur verið geymdur. Lögð er áhersla á að skapa tækifæri fyrir alla til að þroskast á eigin forsendum og þroska hæfileika sína. Jafnrétti birtist víðsvegar í þemaverkefninu, sem dæmi fá nemendur að tjá rödd sína á verkefnum og með sveigjanleika á heimasvæðum birtist jafnrétti í skólastarfinu. Færni í lýðræðislegri þátttöku er þjálfuð í verkefninu með því að gera nemendur ábyrga fyrir eigin námi, þjálfa þá í umræðum og gefa þeim tækifæri til að hafa áhrif á framvindu náms. Sköpun samræmist kröfum þemaverkefnisins þar sem sköpun er mikilvægur þáttur í heildarverkinu og leggur kennarinn mikið upp úr sköpun nemenda í gegnum allt ferlið. Verkefni er samþætt mörgum kennslugreinum og leggja list- og verkgreinar mikið upp úr sköpun nemenda þar sem hver og einn fær verkefni sem höfðar til hans getu eða þekkingu og hann byggt á það með eigin sköpun og fengið tækifæri til að láta vonir sínar og væntingar uppfylltar í námi og leik.

# data[].attributes.body
Hér er brot af ratleiknum sem er í útikennslunni. Þessar síður eru prentaðar út, klipptar í spjöld og plastaðar

# data[].attributes.body
Þetta er verkefni sem notað er í útikennslu

# data[].attributes.body
Verkefni sem er unnið í hringekjunni

# data[].attributes.body
Annað verkefni sem notað yrði í hringekjunni

# data[].attributes.body
Samkvæmt Schiro (2013, bls. 1-2) á skólanámskrá að vera byggð á fjórum sýnum eða hugmyndum um námskrár. Þær hugmyndir eru fræðigreinamiðuð námskrá, samfélagsmiðuð námskrá, nemendamiðuð námskrá og umbótamiðuð námskrá. Allar þessar námskrár hafa að geyma um hvers konar kennsluhætti hver og einn ætti að tileinka sér. Í þessu þemaverkefni um mannslíkamann er stuðst við hugmyndir um samfélagsmiðaða og nemendamiðaða námskrár. En í samfélagsmiðaðri námskrá er tilgangurinn sá að skólastarfið mæti þörfum samfélagsins á skilvirkan hátt. Nemendur þjálfist þar með í færni og verklagi sem þarf fyrir framtíðarlíf (Schiro, 2013, bls. 5). Í kennsluáætlun okkar og í hæfniviðmiðum fyrir þetta þemaverkefni má sjá að við viljum að nemendur séu ábyrgir fyrir sínu námi og sinni því á þannig hátt að við sjáum að það kemur til með að nýtast þeim í framtíðinni. Við viljum að verkefnin byggi á fyrri þekkingu þeirra og að nemendur sýni mikið frumkvæði. Það teljum við vera hluti af samfélagsmiðaðir námskrá að nemendur læri að vinna saman í hópum þar sem það gerir gott samfélag enn betra.

Ásamt samfélagsmiðaðri námskrá styðjumst við einnig við nemendamiðaða námskrá. Samkvæmt Schiro (2013, bls. 5-6) leggur nemendamiðuð sýn áherslu á þarfir nemenda. Við leggjum mikið upp úr því að námið á að vera nemendum skemmtilegt og uppbyggjandi fyrir þá á sama tíma. Þannig fá nemendur að þroskast á sinn hátt og á sínum hraða í gegnum námið. Nemendur fá oft að hafa val um verkefnavinnu sem skiptir miklu máli. Það hefur sýnt okkur það að þegar nemendur fá val um verkefni hafa þeir meiri áhuga á efninu og meiri vilja til að klára þau. Þannig finnst nemendum þeir hafa rödd í kennslunni sem og þeir fá mjög oft tækifæri á að segja í lok kennslustundar hvernig þeir hafa fundist til takast. Þeir hafa þá tækifæri á að betrumbæta kennsluna eða fara yfir hana og það skiptir miklu máli í stóra samhenginu. Sem viljum við að nemendur okkar taki sjálfir þátt í námsmati sínu og fái einnig að hafa rödd þar.

# data[].attributes.body
Schiro, M. S. (2013). Curriculum Theory: Conflicting Visions and Enduring Concerns (2. Útg.).

Thousand Oaks: Sage Publications.

# data[].attributes.body
Hér að neðan eru fjórar kennsluáætlanir sem samsvara samanlagt 8 kennslustundum. Í þessu þemaverkefni má sjá samþættingu námsgreina og mikið um stöðva eða hópavinnu. Áætlanirnar ná til útikennslu sem og hringekju og einstaklingsvinnu nemenda.

# data[].attributes.body
Námsumhverfið í þessu þemaverkefni var aðallega skólastofan þar sem nemendur eyddu skóladeginum mest megnis í heimastofunni sinni. Borðunum í skólastofunni var raðað upp í fjóra hringi þar sem fjórir sátu við hvern hring, einn við hvert borð. Verkefni nemenda voru sýnilega og hengd upp á vegg þegar þeim var lokið, þeir gátu séð afraksturinn eftir hvert verkefni. Nemendur unnu ýmist einir, í pörum eða hópum. Nemendur fengu einnig að vinna úti á skólalóðinni og í Hellisgerði, það var frábrugðið hinni hefðbundnu kennslustofu.

# data[].attributes.body
Námsumhverfi getur verið notað yfir hlutbundið umhverfi í skólastofunni t.d. hvernig húsgögnum er háttað, hvaða tæki eru notuð og hvort námsgögn séu sýnileg. Í aðalnámskrá grunnskóla segir að nám skuli fara fram í hvetjandi námsumhverfi þar sem nemendur finnur til öryggis og nýtir eigin hæfileika  til náms (Anna Kristín Sigurðardóttir og Gunnhildur Óskarsdóttir, 2012, bls. 2). Námsumhverfið þarf að vera drífandi fyrir nemendur á skapandi hátt. Við viljum hafa nemendamiðað nám þar sem nemadninn er í brennidepli og þarf sjálfur að taka ábyrgð á námi sínu á sjálfstæðan hátt.

Það er mikilvægt að nemendur læri að sækja sér nýja þekkingu og leikni í námi sínu. Nemendur þurfa að geta beitt þekkingu sinni áfram og vera ábyrgir og skapandi í starfinu. Með þessu eru nemendur að öðlast námshæfni og er það undirstaðan í öllu skólastarfi. Námshæfni nemenda byggir á sjálfsskilningi og áhuga sem og að þekkja sína eigin styrk- og veikleika. Námhæfni byggir þar með á forvitni nemenda, áhuga þeirra og sjálfstrú. Þetta kallar allt á örvandi námsumhverfi (Mennta- og menningarmálaráðuneytið, 2013, bls. 26).

Meginforsenda þess að nemendur ná þeim hæfniviðmiðum sem stefnt er að er að hafa fjölbreytilegt námsumhverfi sem og kennsluaðferðir. Námsumhverfið þarf að vera hvetjandi og stuðjandi nemendum til að þetta gangi allt fyrir sig. Námsumhverfið getur skapast með góðum skólabrag og góðu samstarfi milli skóla og heimila (Mennta- og menningarmálaráðuneytið, 2013, bls 91).

Í þemaverkefninu sem um er rætt verður nemendum mikið skipt upp í litla námshópa. Nemendur koma til með að vinna mikið saman í 3-4 manna hópum sem þjálfar þá í samvinnu.  Það að vinna með öðrum er góður undirbúningur fyrir lífið. Nemendur læra að taka tillit og skipta með sér verkum. Þeir læra hver af öðrum og þar með koma oft fleiri lausnir á verkefnunum en þegar nemendur vinna einir að þeim. Þá verða verkefnin ef til vill fjölbreyttari og oft skemmtilegri (Ingvar Sigurgeirsson, 2013, bls. 178).

Eins og fram hefur komið nær þessi áætlun yfir heila önn. Mörg verkefnin koma þar með til að vera einnig einstaklings þrátt fyrir það að við leggjum mikið upp úr skemmtilegri hópavinnu. Þegar nemendur vinna einstaklingslega meiga þeir oftast velja sjálfir hvar þeir vilja sinna verkefnavinnunni. Hvort sem þeir vilja sitja við borðið sitt, undir borði eða frammi á gangi (ef aðstæður leyfa) eða hvar sem er. Slík verkefni eru verkefni sem ná yfir eina til tvær kennslustundir en stundum geta nemendur klárað fleiri en eitt einstaklingsverkefni á þeim tíma. Hópverkefnin eru stærri og meira um sig. Þá þurfa nemendur oft að fara saman afsíðis og vinna að verkefninu annar staðar vegna þess að því fyglir mikið umfang.

Þær bækur, ritföng, blöð og fleira sem þarf til við verkefnavinnuna, er að finna í tilteknum skóla. Skólinn á bekkjarsett af bókinni Komdu og skoðaðu líkamann sem þemavinnan verður mikið unnin út frá.

# data[].attributes.body
Námsmat er ferli sem veitir upplýsingar um stöðu nemenda í námi og árangur við að uppfylla viðmið náms þar sem megintilgangurinn er að veita leiðbeinandi upplýsingar um námið með fjölbreyttum og markvissum hætti og notast við niðurstöður matsins til leiðsagnar í kennslu og öðru starfi skólans. Slíkt ferli nýtist kennurum og starfsfólki við að stuðla að framförum í námi nemenda og örva þau til frekari dáða auk þess sem niðurstöðum er miðlað með merkingarbærum hætti til nemenda, aðstandenda og samkennara (Aðalnámskrá grunnskóla, 2011, bls. 27; Erna Ingibjörg Pálsdóttir, 2011, bls. 12).
Kennarar styðjast við ýmsar aðferðir námsmats en fyrst og fremst þarf það að vera framkvæmt með fjölbreyttum hætti þar sem engin ein leið er betri en önnur.
Hér að neðan verða taldar upp matsaðferðir sem stuðst verður við í þemavinnunni með tillit til fjölbreyttra matsaðferða.

# data[].attributes.body
Með lokamati er átt við að kunnátta er tekin saman í lok viðfangsefnis eða námsáfanga og gefur þannig til kynna árangur náms í lokin. Oftast byggist matið á aðferðum sem skoða hvaða þekkingu og leikni nemandi hefur öðlast með stöðluðum prófum. Með því gæti orðið hætta á að kennslan miðist við kröfur sem eru settar fram í prófunum í stað þess að gera kennsluna skapandi, áhugaverða og gagnlega (Erna Ingibjörg Pálsdóttir, 2011, bls. 15). Leiðsagnarmat og lokamat haldast oft í hendur þar sem fræðimenn telja að leiðsagnarmat eigi ekki að nota í lokamati heldur ætti að styðjast við lokamat eitt og sér til þess að geta ákvarðað lokaeinkunn (Erna Ingibjörg Pálsdóttir, 2011, bls. 14).

# data[].attributes.body
Ein aðferð sem kennarar gjarnan styðjast við er stöðumat en þannig geta þeir séð hvar nemendur standa áður en námsferlið hefst. Önnur leið til að afla vitneskju um námsárangur nemandans er greinandi mat en það er leið til að ákvarða styrk og veikleika nemenda með það að markmiði að bæta námsárangurinn hvort sem þarf að greina námserfiðleika eða laga námið betur að eiginleikum nemandans (Erna Ingibjörg Pálsdóttir, 2011, bls. 13).

# data[].attributes.body
Leiðsagnarmat kallar á breytta hegðum í námsmati en það felst fyrst og fremst í því að finna leiðir til þess að læra sem mest um viðfangsefnið og virkja nemendur í matsviðmiðum. Einstaklingar sem glíma við námserfiðleika njóta ávinnings sem leiðsagnarmat felur í sér auk þess sem það býður upp á fjölbreytta kennsluhætti sem eykur árangur nemenda í námi (Erna Ingibjörg Pálsdóttir, 2011, bls. 34). Með leiðsagnarmati er nemandinn þátttakandi í námsmatinu og kennslan er aðlöguð að þörfum hans. Með tíðri endurgjöf eru gæði og hraði á námsferlinu meiri (Ívar Rafn Jónsson og Birgir Jónsson, 2015, bls. 3-4). Leiðsagnarmat getur verið vandasamt í framkvæmd en huga þarf vel að því að endurgjöfin beinist að verki nemandans en ekki að honum sjálfum og að þegar veita á endurgjöf ætti hún að vera rædd við nemendur um verkið og hvernig mætti betur fara eða benda á vel unnið verk með hrósi (Meyvant Þórólfsson, 2019, bls. 10). Með því að veita reglulega endurgjöf með hrósi eða uppbyggjandi gagnrýni ætti nemandinn að sýna metnað og vilja í verki og þannig bæta námsárangur. Leiðsagnarmat veitir nemendum tækifæri til þess að bæta sig í námi en endurgjöfin felur í sér ábendingar um hvaða leiðir hann geti farið til þess að fá sem mest fram úr náminu (Ívar Rafn Jónsson og Birgir Jónsson, 2015, bls. 4). Með því að hafa nemendur með í ráðum gerir það þá ábyrga fyrir eigin námi öðlast þeir meira sjálfstraust og geta byggt ofan á fyrri þekkingu sem þeir búa yfir (Erna Ingibjörg Pálsdóttir, 2011, bls. 33).

Rannsóknir hafa sýnt að leiðsagnarmat hefur jákvæðari áhrif en hefðbundið lokamat og hafa margir fræðimenn fært rök fyrir því að nýta megi lokamat í þágu leiðsagnarmats og öfugt (Meyvant Þórólfsson, 2019, bls. 11). Mikil áhersla er lögð á fjölbreyttar matsaðferðir og er sjálfsmat einn þáttur þess. Tilgangur sjálfsmats er að nemendur meti sjálfir nám sitt og átti sig á því hvað þarf að gera til að ná árangri. Þá eru nemendur hvattir til að setja viðmið á matið sem námið byggist á og þannig öðlast skilning á því sem þeir læra. Hlutverk kennarans er að þjálfa nemendur í að meta og útskýra þeirra hlutverk í sjálfsmati (Erna Ingibjörg Pálsdóttir, 2011, bls. 42, 53). Til þess að sjálfsmatið skili sem mestum árangri þarf kennarinn að fylgja því eftir með því að virkja nemendurna og fá þá til að skrá og íhuga eigin reynslu úr náminu (Erna Ingibjörg Pálsdóttir, 2011, bls. 53).

# data[].attributes.headline
Hæfniviðmið fyrir alla áætlunina sem ein heild

# data[].attributes.subject
Hæfniviðmið fyrir alla áætlunina sem ein heild

# data[].attributes.body
Hér er að finna skjal sem hefur að geyma öll þau hæfniviðmið sem allt þemaverkefnið sem ein heild myndi ná yfir. Þetta eru hæfniviðmið úr öllum greinum sem við teljum henta vel fyrir verkefnið og er tekið úr Aðalnámskrá grunnskóla.

# data[].attributes.body
Erna Ingibjörg Pálsdóttir. (2011). Fjölbreyttar leiðir í námsmati. Að meta það sem við viljum að nemendur læri. Iðnú

Ívar Rafn Jónsson og Birgir Jónsson. (2015). „... rosa mikilvægt, því þið eruð að gefa ykkur tíma í að taka við okkur” Vörðuvika – Tilraun til leiðsagnarmats. Netla – veftímarit um uppeldi og menntun. Menntavísindasvið Háskóla Íslands. Sótt af https://netla.hi.is/greinar/2015/alm/002.pdf

Meyvant Þórólfsson. (2019). Álítamál tengd innleiðingu hæfnimiðaðs námsmats í skyldunámi. Netla – Veftímarit um uppeldi og menntun. Menntavísindasvið Háskóla Íslands. Sótt af http://netla.hi.is/serrit/2019/menntakvika_2019/03.pdf

# data[].attributes.body
Anna Kristín Sigurðardóttir og Gunnhildur Óskarsdóttir. (2012). Nám og kennsla á yngsta stigi grunnskóla: Einstaklingsmiðun og nýting á námsumhverfi. Ráðstefnurit Netlu – Menntakvika 2012. Menntavísindasvið Háskóla Íslands. Sótt af http://netla.hi.is/menntakvika2012/001.pdf

Ingvar Sigurgeirsson. (2013). Litróf kennsluaðferðanna. Æskan ehf.

Mennta- og menningarmálaráðuneytið. (2013). Aðalnámskrá grunnskóla: Almennur hluti

2011: Greinasvið 2013. Höfundur.

# data[].attributes.body
Hér er að finna seinni hluta að verkefninu í NÞN. Um er að ræða kennsluáætlun sem nær yfir heila önn. Komið verður frekar inn á fjórar 80 mínútna kennslustundir í meginatriðum.

Þetta tiltekna verkefni er þemaverkefni um mannslíkamann sem nær yfir fyrr um nefndann tíma. Verkefnið er gert með nemendur í 2. bekk í huga.
Við völdum að gera áætlun um mannslíkamann vegna þess að við höfum áður unnið saman með nemendur í 2. bekk í þemavinnu um líkamann en einungis yfir nokkrar vikur. Vegna þess vildum við nýta okkur þá þekkingu sem við öfluðum okkur þá og bæta við hana og gera flotta áætlun sem nær yfir heila önn.

# data[].attributes.body
Gaman væri að fá list- og verkgreinakennara með okkur í lið og skipuleggja verkefni með þeirra umsjón um mannslíkamann. Þar með erum við að tengja fleiri námsgreinar saman við þemavinnunna og nemendur fá betra innsýn inn í starfið vegna þess að fleiri kennarar taka að sér kennslu á sem fjölbreytilegastan hátt.

# data[].attributes.body
Í bók Ingvars Sigurgeirssonar (2013, bls. 199-200) er sagt frá því að þemanám er kennsluaðferð sem býður upp á sjálfstæð og skapandi vinnubrögð. Vegna þess hentar þessi aðferð afar vel hvað einstaklingsmiðlun varðar. Með því er átt við að í þemanámi geta nemendur leyst viðfangsefni upp á eigin spýtur en kennari er hér í hlutverki leiðbeinanda og leiðbeinir nemendum í vinnu sinni. Kostur þemanáms er hversu auðvelt það er að samþætta námsgreinar í því. Miklar kröfur eru því gerðar til nemenda en um leið eru þær afar lærdómsríkar. Þemanám fer fram á umfangsmiklum viðfangsefnum hverju sinni en þá ættu nemendur flest allir að geta fundið sér eitthvað við sitt hæfi.

# data[].attributes.body
Ingvar Sigurgeirsson. (2013). Litróf kennsluaðferðanna. Æskan ehf.

# data[].attributes.body
Aubrey, K. og Riley, A. (2019). Understanding and Using Educational Theories. SAGE

Publications Ltd.

# data[].attributes.body
Mennta- og menningarmálaráðuneytið. (2013). Aðalnámskrá grunnskóla: Almennur hluti

2011: Greinasvið 2013. Höfundur.